wickkiey/tamil-wikipedia-chunked huggingface dataset:
# கனோஜி ஆங்கரே

## இளமை

கனோஜி ஆங்கரே மராத்திய மாநிலத்தில் தெற்குக் கடற்கரைப் பிரதேசத்தின் கொங்கணப் பகுதியிலுள்ள ரத்னகிரி மாவட்டத்தின் கர்னே (Harne) என்ற கிராமத்தில் 1669 ஆம் ஆண்டு ஆகஸ்டில் பிறந்தார். இவர் குடும்பத்தினர் கொங்கன் பிரதேசத்திலுள்ள வீர ராணா சன்க் என்ற சிறிய மாகாணத்தைப் பொறுப்பேற்று ஆட்சி செய்து வந்ததால், இவர்கள் 'சங்கபால் குடும்பத்தினர்'(Sankapal) (தற்சமயம் Bhilare குடும்பம்) என்றழைக்கப்பட்டனர். இவர் தாயின் பெயர் அம்பா பாய். தந்தை துகோஜி. இவர்களுக்கு வெகு நாட்களாக பிள்ளைகளில்லாமலிருந்து 'கனிபா நாத்' என்ற தெய்வத்திடம் அம்பா பாய், "உங்கள் எரிக்கப்பட்ட புனித மரச் சாம்பலின் (Angara) மகிமையால் நான் தாய்மையடைந்தால், அந்தக் குழந்தைக்கு ஆங்கரே (Angare) எனப் பெயரிடுகிறேன் என்று வேண்டிக்கொண்டார். எனவே இவருக்குக் கனோஜி ஆங்கரே எனப் பெயரிடப்பட்டது. ஆங்கரேயின் தந்தை, மராட்டியப் பேரரசர் சத்ரபதி சிவாஜியின் தளபதிகளில் ஒருவராக இருந்தார். இதனால் கனோஜி ஆங்கரே குழந்தைப் பருவத்தை 'சுவர்ண துர்க்கைக்' கோட்டையிலேயே கழித்தார். இவர் தன் இளமைப் பருவத்திலேயே கடலில் சில வீரச் செயல்களில் ஈடுபட்டார். கனோஜி பிரித்தானிய கிழக்கு இந்தியக் கம்பெனியின் வணிகக் கப்பல்களைத் தாக்கிப் புகழ்பெற்றார்.
# கனோஜி ஆங்கரே

## கப்பல் படைத் தளபதி

இவர் ஆரம்பத்தில் சதாராவை ஆண்ட தலைவரால் 1698 ல் அறிவில் சிறந்த கப்பல் படை ஆலோசகராக (Darya - Saranga) நியமிக்கப்பட்டார்.'தார்ய ஸாரங்கா' என்ற பட்டப் பெயருடன் கனோஜ் ஆங்கரே மகாராஷ்டிரா கடற்படையின் தலைவராக ராணி தாராபாயின் ஸார்கேலாக பதவி ஏற்கிறார். ஜலதீபம்-வரலாற்று நிகழ்ச்சிகளின் கால குறிப்பு-சாண்டில்யன்-வானதி பதிப்பகம் - 17 ஆம் பதிப்பு பிப்ரவரி 2009<\ref> இந்த அதிகாரத்தினால், மும்பையிலிருந்து வின்கோரியா (Vingoria, இப்பொழுது Vengurla) வரையுள்ள மேற்கு கடற்கரை சார்ந்த பகுதிக்கு தலைவராக விளங்கினார்.
1700களில் மராத்திய சிம்மாசனத்திற்கு வாரிசுரிமைப் போட்டிகள் ஏற்பட்டன. சிவாஜிக்கு போட்டியாக தாராபாய் என்பவரும் மராத்திய சிம்மாசனத்திற்கு உரிமை கோரினார். அவருக்கு ஆதரவாக ஆங்கரே செயல்பட்டார். இச்சமயத்தில் சிவாஜி மராத்திய சாம்ராஜ்யத்தின் தலைமைக்கு உயர்ந்தபோது, பாலாஜி விஸ்வநாத் பட் என்பவரைத் தளபதியாக (Senakarta) நியமித்து அவர் மூலமாக 1707 ல் ஆங்கரேயிடம் ஒரு ஒப்பந்தம் ஏற்படுத்திக் கொண்டார். இது மராத்திய சாம்ராஜ்யத்தின் சிம்மாசனத்திற்குப் போட்டியாகப் போராடி வரும் தாராபாய்க்கு ஆதரவாக இருந்துவரும் ஆங்கரேயைச் சமாளிக்கத் தேவைப்பட்டது. இந்த ஒப்பந்தப்படி, ஆங்கரே மராத்திய கப்பற் படையின் தலைமைத் தளபதியாக்கப்பட்டார். மொகலாயச் சக்கரவர்த்தி ஔரங்கசீப்பின் தக்காணப்பிரதேசப் படையெடுப்பின் போதும் மராத்தியர்களுடனான முரண்பாடுகளின் போதும் கனோஜி ஆங்கரே முக்கியப் பங்காற்றினார்.
# கனோஜி ஆங்கரே

## படைத் தளங்கள்

1. இவர் 1698-ல் மும்பையிலிருந்து 425 கி.மீ தொலைவிலுள்ள விஜயதுர்க்கையின் மராத்தியக் கோட்டையில் (Victory Fort) (முன்னாளில் Gheriah) தன் முதல் கடற்படைத் தளத்தை அமைத்தார். இந்தக் கோட்டை மராத்திய அரசர் சிவாஜியால் கடற்கரையை ஒட்டிக் கட்டப்பட்டது. கடலிலிருந்தபடியே கப்பல் நுழைந்து நிறுத்தும்படி இக்கோட்டைக்குள் வாசல் அமைக்கப்பட்டது.  
1. மும்பை கடற்கரையிலிருந்து தள்ளியுள்ள ஒருங்கிணைக்கப்பட்ட கந்தேரி (Kandheri - Underi) உந்தேரி தீவுகளில் இன்னொரு படைத் தளம் அமைத்து, துறைமுகத்திற்கு வரும் வணிகக் கப்பல்களுக்கு வரி வசூலிக்கப்பட்டது.  
1. அந்தமான் தீவுகளில் படைத்தளம் அமைத்து, அவைகளை இந்தியாவுடன் இணைத்தார்.  
1. ஆங்க்ரே 17 ஆம் நூற்றாண்டு இறுதியில் அலிபாக் (Alibagh) என்ற நகரத்தை நிர்மாணித்தார். இவர் சொந்த நாணயமாக அலிபாகி ருபையா (Alibagi Rupaiya) என்ற வெள்ளிக் காசுகளை வெளியிட்டார்.
# கனோஜி ஆங்கரே

## வெற்றிகள்

கனோஜி ஆங்கரே 1702 லிருந்து 1723 வரை பிரிட்டிஷாரிடமும், போர்ச்சுகீசியரிடமும் பல முறை போர் செய்து கப்பல்கள், கோட்டைகள், தீவுகளையும் கைப்பற்றினார். இவர் மராத்திய கப்பற்படையின் மிக முக்கிய தலைமைத் தளபதியாக இருந்து, ஆங்கிலக் காலனி ஆதிக்கத்தினர்க்கு பல இழப்புகளை ஏற்படுத்தினார்.  
இவரால் நாசப்படுத்தப்பட்ட பிரித்தானியா மற்றும் பிற நாட்டுக் கப்பற்படைத் தலைவர்கள், இவர் முறையாக மராத்தியக் கப்பற்படைத் தளபதியாக நியமிக்கப்பட்டவர் என்பதை அறியாமல், இவரை 'கடற் கொள்ளைக்காரன்' என அறிவித்தார்கள். சட்ட வல்லுனர் வில்லியம் ஹால்(William Hall) என்பவர், 'ஆங்கரே மராத்தியக் கப்பல் படைத் தளபதியாக முறையாக நியமிக்கப்பட்டவர், கடற் கொள்ளைக்காரன் அல்ல ' என்பதை உறுதி செய்கிறார்.  
கனோஜி ஆங்கரே தீர்க்க தரிசனத்துடன் நீலக் கடல் படை(Blue Water Navy) என்று நிறுவி, பகைவர்களை கடற்கரையை நெருங்க விடாமல் தடுத்தார். அவருக்கு உதவியாக ஒரு நேரத்தில் சில ஐரோப்பியர்களையும் தன் படையில் சேர்த்திருந்தார். ஒரு டச்சுக்காரரை தன் தளபதியாகவும் ஆக்கியிருந்தார். இவர் தன் செல்வாக்கின் உச்ச கட்டத்தில் இருந்தபோது நூற்றுக்கணக்கான போர்க்கப்பல்களை நிர்வகித்து வந்தார்.
# கனோஜி ஆங்கரே

## இறுதிக் காலம்

பிரித்தானிய கப்பற் படையால் மராத்திய கப்பற் படையை ஒன்றும் செய்ய முடியவில்லை. ஆங்க்ரே 1729 ஜூலை 4 ஆம் தேதி இறந்த தருணத்தில், அரபிக் கடலின் சூரத்திலிருந்து தெற்கு கொங்கன் வரை அவர் ஆதிக்கத்திலிருந்தது. ஆங்கரேயைப் பணிய வைக்கும் முயற்சியில், பிரித்தானிய மற்றும் டச்சுக்காரர்களால் ஆங்கரேயின் ஆயுட் காலம் வரை வெற்றிபெற முடியவில்லை. அவரது கல்லறை ஞாபகச் சின்னமாக மகாராஷ்ட்ராவின் அலிபாக் நகரில் இருக்கிறது.
# கனோஜி ஆங்கரே

## சிறப்புகள்

தெற்கு மும்பையின் கப்பல் தொழிற்சாலை வளாகத்தில் உள்ள பழைய பம்பாய்க் கோட்டையில் (Old Bombay Castle) ஆங்கரேயின் உயரமான சிலை நிறுவப்பட்டிருக்கிறது. அங்கு கோட்டையிருந்த இடத்தில் தற்போது மேற்கு கடற்படையின் தலைமை ஆணையகம் (Indian Naval Ship Angre - INS Angre) அமைந்திருக்கிறது.
இது மராத்தியத்தின் தீரமிகு கடற்படைத் தளபதிக்கு மரியாதை செய்யும் பொருட்டு, 1951 செப்டம்பர், 15 ஆம் தேதி * ஐஎன்எஸ் ஆங்கரே (INS Angre)* எனப் பெயரிடப்பட்டது.  
1999, ஏப்ரலில் இந்திய தபால் துறை, ஆங்கரேயின் கப்பற்படை பயணம் செய்யும் கப்பல் படத்தைப் பொறித்து 3 ரூபாய் தபால் தலை வெளியிட்டது.  
மும்பைத் துறைமுகத்தின் தெற்கு எல்லையாக விளங்கும் கந்தேரித்தீவிலுள்ள (Khanderi) கலங்கரை விளக்கம் (Kennery Light House) 'கனோஜி ஆங்கரே கலங்கரை விளக்கம்' எனப் பெயர் மாற்றம் செய்யப்பட்டுள்ளது.  
அலிபாக்கிலுள்ள ராஷ்ட்ரிய கெமிக்கல்ஸ் & பெர்டிலைசர்ஸ் குடியிருப்பு வளாகம் 'சார்க்கெல் கனோஜி ஆங்க்ரே நகர்' எனப்படுகிறது.  
1995-ல், மால்வானி ஜத்ரோத்சவம் (Malvani Jatrotsav) திருவிழாவின்போது, சார்லசு பூன் (Charles Boon) தலைமையேற்ற பிரித்தானிய கப்பற்படைக்கும், ஆங்கரேயின் கப்பற் படைக்கும் நடந்த போரினைப் போன்ற ஒத்திகை, ஒலி ஒளியுடன் முப்பரிமாணக் காட்சியாக மும்பை அணிவகுப்பினரால் 10 நாட்களுக்கு மும்பையில் நடத்திக் காட்டப்பட்டது. அதனை ஆயிரக் கணக்கான மும்பை மக்கள் கண்டு களித்தனர்.
# கனோஜி ஆங்கரே

## புதினங்கள்

தமிழில் சாண்டில்யன் எழுதிய ஜல தீபம், கடல் ராணி (புதினம்) என்ற வரலாற்றுப் புதினங்களில் கனோஜி ஆங்கரே ஒரு முக்கிய கதாபாத்திரமாகக் காட்டப்பட்டுள்ளார்.  
- வ.க.கன்னியப்பன்,கப்பற் படைத் தளபதி மாவீரர் கனோஜி ஆங்கரே
- பிரிட்டானிகா தகவல் களஞ்சியம்
- Global Security
- Biddulph, Colonel John. *The Pirates of the Malibar and an Englishwoman in India Two Hundred Years Ago.* London: Smith, Elder & Co, 1907
- Saletor, Rajaram Narayan, *Indian Pirates from the Earliest Times to the Present Day*, Delhi: Concept Publishing Company, 1978
- Malgonkar, Manohar *The Sea Hawk: Life and Battles of Kanhoji Angrey*, Orient Paperbacks, c. 1984
- Risso, Patricia. *Cross-Cultural Perceptions of Piracy: Maritime Violence in the Western Indian Ocean and Persian Gulf Region during a Long Eighteenth Century*, *Journal of World History* - Volume 12, Number 2, Fall 2001, University of Hawai'i Press
- Ketkar, Dr. D.R. *Sarkhel Kanhoji Angre... Maratha Armar*, Mrunmayi Rugvedi Prakashan, 1997.
- http://www.globalsecurity.org/military/world/india/ins-angre.htm
# சுவஸ்திக் கிணறு

**சுவஸ்திக் கிணறு** **அல்லது மார்பிடுகு பெருங்கிணறு** பல்லவ மன்னன் தந்திவர்மனின் ஐந்தாம் ஆட்சியாண்டில் கட்டப்பட்டது. சுவசுத்திக்கா வடிவில் அமைக்கப்பட்டுள்ளது திருவெள்ளறை புண்டரீகாட்ச பெருமாள் கோயில் முன்பாக உள்ள இந்த சுவஸ்திக் கிணறு, திருச்சிராப்பள்ளியில் இருந்து துறையூர் செல்லும் வழியில், மணச்சநல்லூர் ஊராட்சி ஒன்றியத்தில் உள்ள திருவெல்லாறை என்ற ஊரில் அமைந்துள்ளது.  
தமிழ்நாடு அரசு தொல்லியல் துறையினர் இக்கிணற்றை சீரமைத்ததால், புதுப்பொழிவுடன் உள்ளது.
# சுவஸ்திக் கிணறு

## சிறப்பு

சுவஸ்திக் வடிவில் இக்கிணறு அமைந்துள்ளதால், இதில் ஒரு துறையில் நீராடுபவர்கள், அடுத்த துறையில் இருப்போரைக் காண முடியாத சிறப்பான அமைப்பாக உள்ளது.
# நடமாடும் சேவை

யாதாயினும் ஒரு செயற்பாட்டை அது தேவைப்படும் இடத்திற்குச் சென்று ஆற்றுவது **நடமாடும் சேவை** ஆகும். நடமாடும் வியாபார நடவடிக்கைகள் வியாபாரத்தை ஊக்குவிக்கும் முகமாக நடைபெறுவதுண்டு.
# நடமாடும் சேவை

## இலங்கையில் நடமாடும் அரசசேவைகள்

இலங்கையில் அரசசேவைகள் மக்களுக்கு சிறப்பாக சென்றடைவதையும் உடனடியான தீர்வுகள் கிட்டுவதையும் உறுதிப்படுத்துவதற்காக நடமாடும் அரச சேவைகள் நடாத்தப்படுகின்றன. கிராமங்களுக்கு அரச நிறுவனங்களின் கட்டமைப்பை முகாமிட்டு மக்களுக்கு அதே இடத்தில் சேவையை வழங்குவது இதன் நோக்கமாகும்.
# இன்னிசை அளபெடை

அளபெடை என்பது ஓர் எழுத்தின் இயல்பான ஒலி அளவை விட நீண்டு ஒலிக்கும் முறை ஆகும். **இன்னிசை அளபெடை** என்பது செய்யுளை இனிமையாக இசைப்பதற்காக ஒத்த இசையெழுத்தைக் கூட்டி எழுதப்படுவது ஆகும்.
செய்யுளிசை, சொல்லிசை ஆகிய இரு வகைகளாகவும் இல்லாமல் வெறுமனே இனிய இசைக்காக இது கூட்டி எழுதப்படும்.  
எடுத்துக்காட்டு:
:**கெடுப்பதூஉம்** கெட்டார்க்குச் சார்வாய்மற் றாங்கே
:**எடுப்பதூஉம்** எல்லாம் மழை.
இந்தத் திருக்குறள்
:கெடுப்பதும் கெட்டார்க்குச் சார்வாய்மற் றாங்கே
:எடுப்பதும் எல்லாம் மழை
என அமைந்திருப்பினும் வெண்டளை இலக்கணத்தில் பிழை நேராது. அப்படி இருக்கையில் அளபெடை கூட்டப்பட்டிருப்பது இன்னிசைக்காக என்பதை உணரலாம்.
# நினைத்தேன் வந்தாய்

***நினைத்தேன் வந்தாய் ***(*Ninaithen Vandhai*) 1998-ம் ஆண்டு ஏப்ரல் 10-ம் நாள் வெளியான தமிழ்த் திரைப்படமாகும். விஜய், ரம்பா மற்றும் தேவயானி உள்ளிட்டோர் முக்கிய கதாபாத்திரங்களிலும், மணிவண்ணன், சார்லி உள்ளிட்டோர் துணைப் பாத்திரங்களிலும் நடித்திருந்த இத்திரைப்படத்தை கே. செல்வ பாரதி இயக்கியிருந்தார்.
# நினைத்தேன் வந்தாய்

## கதைக்கரு

கோகுல கிருஷ்ணன்(விஜய்) ஒரு இசைக் கலைஞர், தன்னுடைய கனவில் ஒரு பெண்ணைப் பார்க்கிறார்; அப்பெண்ணுடைய முகத்தினைப் பார்க்காமல் காதலிக்கவும் துவங்குகிறார். அப்பெண்ணிற்கு அடையாளம், அவளுடைய இடுப்பில் உள்ள மச்சம். அந்தப் பெண்ணை தன்னுடைய மாமா(மணிவண்ணன்) மற்றும் உறவினர்களின் உதவியுடன் நிஜத்தில் தேடுகிறார். இதற்கிடையில் இவருடைய தந்தை, சந்தனக்கவுண்டர் (வினு சக்ரவர்த்தி) கிராமத்துப் பெண்ணான சாவித்ரியை (தேவையானி) நிச்சயம் செய்கிறார். வேறுவழியின்றி கோகுலும் ஒப்புக்கொள்கிறார், சாவித்ரி கோகுலை விரும்ப ஆரம்பிக்கிறார். இதற்கிடையில் வேறொரு திருமணமொன்றில் தன்னுடைய கனவுதேவதையான சுவப்னாவை (ரம்பா) பார்க்கிறார். சுவப்னாவிற்கு இசை கற்றுக்கொடுக்கும் ஆசிரியராகவும் இருக்கிறார் கோகுல். இருவரும் காதல் வயப்படுகின்றனர்.  
தன்னுடைய அப்பா செய்த நிச்சயத்தை நிறுத்த முயன்று தோற்றுப்போகிறார் கோகுல், அதை சுவப்னா அறிந்து கொள்கிறார். சுவப்னாவும், சாவித்ரியும் சகோதிரிகள். தன்னுடைய சகோதிரிக்காக சுவப்னா தன்னுடைய காதலைத் தியாகம் செய்கிறார். இதைக் கடைசியில் தெரிந்து கொள்ளும் சாவித்ரி சுவப்னாவையும், கோகுலையும் ஒன்றுசேர்த்து வைக்கிறார்.
# நினைத்தேன் வந்தாய்

## நடித்தவர்கள்

- கோகுல கிருஷ்ணனாக விஜய்
- சுவப்னாவாக ரம்பா
- சாவித்ரியாக தேவயானி
- கோகுலின் மாமாவாக மணிவண்ணன்
- சார்லி
- செந்தில்
- மலேசியா வாசுதேவன்
- கோகுலின் அப்பா வினு சக்ரவர்த்தி
- அல்வா வாசு
- ஆர். சுந்தர்ராஜன்
- ரஞ்சித்
- எஸ். என். லட்சுமி
# நினைத்தேன் வந்தாய்

## பாடல்கள்

இத்திரைப்படத்திற்கான இசையமைப்பளர் தேவா.
| **பாடல்** | **பாடியவர்(கள்)** | **பாடல் வரிகள்** | **கால அளவு** |  |
| --- | --- | --- | --- | --- |
| *வண்ண நிலவே வண்ண நிலவே* | ஹரிஹரன் | பழனி பாரதி | 5:07 |  |
| *என்னவளே என்னவளே* | மனோ, அனுராதா ஸ்ரீராம் | 4:58 |  |  |
| *மல்லிகையே மல்லிகையே* | சித்ரா, அனுராதா ஸ்ரீராம் | 4:54 |  |  |
| *உன் மார்பில் விழி மூடி* | சித்ரா | 4:56 |  |  |
| *மனிஷா மனிஷா* | தேவா, சபீஷ் குமார், கிருஷ்ணராஜ் | கே. செல்வபாரதி | 5:13 |  |
| *உனை நினைத்து நான் எனை* | எஸ். பி. பாலசுப்ரமணியம், சுஜாதா மோகன், சித்ரா | வாலி | 5:07 |  |
| *பொட்டு வைத்து பூமுடிக்கும்* | சுவர்ணலதா | பழனி பாரதி | 4:47 | } |
# அனுராதா ஸ்ரீராம்

**அனுராதா ஸ்ரீராம் ** (பிறப்பு: 9 ஜூலை 1970), தமிழகத்தைச் சார்ந்த இந்தியத் திரைப்படப் பின்னணிப் பாடகி மற்றும் கருநாடக இசைக் கலைஞர் ஆவார். இசையின் **செல்லக்கிளி** என்றும் **கொஞ்சும் குயில்** என்றும் குறிப்பிடப்படும் இவர் 90-க்கும் மேற்பட்ட தமிழ், தெலுங்கு, மலையாளம், கன்னடம் மற்றும் இந்தித் திரைப்படங்களில் பாடியுள்ளார். அனுராதா ஸ்ரீராம், மீனாட்சி சுந்தரம் -ரேணுகா தேவி தம்பதியின் மகளாகப் பிறந்தார். அம்மா பின்னணிப் பாடகியாக இருந்தவர். ‘கந்தன் கருணை’யில் ‘ஆறுமுகமான பொருள்...’ பாடலில் சூலமங்கலம் ராஜலட்சுமியுடன் இணைந்து ஒலிக்கும் குரல் அவருடையதுதான். அனுராதா தனது 6-ஆவது வயதிலேயே இசைப்பயிற்சியைத் தொடங்கிவிட்டார். ‘காளி’ திரைப்படத்தில் குழந்தை நட்சத்திரமாக நடித்திருக்கிறார் இவர். 12 வயது வரை இந்தியாவின் பல பகுதிகளிலும், அமெரிக்காவிலும் இசை நிகழ்ச்சிகள் மற்றும் வானொலி, தொலைக்காட்சிகளில் கச்சேரி செய்தார். தஞ்சாவூர் எஸ். கல்யாணராமன், டி. பிருந்தா, பண்டிட் மணிக்பா தாகூர்தாஸ் ஆகியோரிடம் சங்கீதம் கற்றவர் இவர். நியூயார்க்கில் பேராசிரியர் ஷிர்லி மீயரிடம் ஓபெரா இசையைக் கற்றார். சென்னை ராணி மேரி கல்லூரியில் இளங்கலை மற்றும் முதுகலைப் படிப்பின்போது தங்கப்பதக்கம் வாங்கியவர்.
# அனுராதா ஸ்ரீராம்

## திரைப்படத்துறை

அனுராதா ஸ்ரீராம் தமிழ்த் திரைப்படத்துறையின் வாயிலாக அறிமுகமானார். இவர் 1995-ம் ஆண்டு ஏ. ஆர். ரகுமான் இசையமைத்த "மலரோடு மலர் இங்கு" என்ற பாம்பே திரைப்படப் பாடலின் வாயிலாக அறிமுகமானார். இவர் இந்திரா திரைப்படத்தில் *இனி அச்சம் அச்சம் இல்லை* என்ற பாடலை முதன்முதலில் தனித்துப்பாடினார். அதன்பிற்கு மின்சார கனவு திரைப்படத்தில் *அன்பென்ற மழையிலே* பாடல், ஜீன்ஸ் திரைப்படத்தில் *அன்பே அன்பே* பாடல் உள்ளிட்ட பல்வேறு பாடல்களைப் பாடியுள்ளார். தேவா இசையில் ‘வாலி’ படத்தில் இவர் பாடிய ‘நிலவைக் கொண்டு வா...’ பாடல் மெல்லிசையும் துள்ளலும் கைகோர்த்த இசைக்குரல் வடிவமாக அமைந்தது. ‘வெற்றிக்கொடி கட்டு’ படத்தில் பாடிய ‘கருப்புதான் எனக்குப்பிடிச்ச கலரு...’
பாடல், கருப்பாக இருப்பதை தாழ்வு மனப்பான்மையோடு உணரும் கோடிக்கணக்கான ரசிகர்களின் பாராட்டையும் நன்றியையும் அனுராதாவுக்கு வாங்கிக் கொடுத்தது. ‘குஷி’ படத்தில் ஹரிஹரனுடன் இணைந்து பாடிய ‘ஒரு பொண்ணு ஒண்ணு நான் பாத்தேன்...’, இளையராஜா இசையில் ‘கண்ணுக்குள் நிலவு’ படத்தில் ஜேசுதாசுடன் பாடிய ‘ஒருநாள் ஒரு கனவு...’, ‘ஹரிஹரனுடன் பாடிய ‘ரோஜா பூந்தோட்டம்...’,
‘சொக்கத்தங்கம்’ படத்தில் ‘என்ன நெனச்சே நீ என்ன நெனச்சே...’, ‘கில்லி’யில் ‘அப்படிப்போடு போடு...’, தினா இசையில் ‘திருப்பாச்சி’ படத்தில் புஷ்பவனம் குப்புசாமியுடன் இணைந்து பாடிய ‘அப்பன் பண்ணுன தப்புல...’, இமான் இசையில் ‘கிரி’ படத்தில் ‘டேய் கைய வச்சுக்கிட்டு சும்மா இருடா...’, பரத்வாஜ் இசையில் ‘ஜெமினி’ படத்தில் ‘ஓ போடு ஓ போடு...’, ‘ஆதி’ படத்தில் ‘ஒல்லி ஒல்லி இடுப்பே ஒட்டியாணம் எதுக்கு...’,போன்ற பிரபலமான பாடல்களைப் பாடியுள்ளார். இவருடைய கணவர் ஸ்ரீராமுடன் இணைந்து "ஃபைவ் ஸ்டார்" திரைப்படத்திற்கு இசை அமைத்துள்ளார்.
# அனுராதா ஸ்ரீராம்

## பெற்ற விருதுகள் மற்றும் அங்கீகாரம்

- சிறந்த பின்னணிப் பாடகிக்கான தென்னிந்திய பிலிம்பேர் விருது ஜெமினி (திரைப்படம் (2004)
- சிறந்த பெண் பிண்ணனிப் பாடகருக்கான தமிழ்நாடு அரசு விருது (1996)
- டாக்டர். ஜெ. ஜெயலலிதா திரைப்பட விருது (1996)
- சிறந்த பெண் பிண்ணனிப் பாடகருக்கான அஜந்தா விருது (1996)
- சிறந்த இசைத் தொகுப்பிற்கான வீடியோகோன் திரை விருது (1998)
- சிறந்த பின்னணிப் பாடகருக்கான கர்நாடக மாநில அரசின் திரைப்பட விருது (1999)
- கோயம்புத்தூர் மிட் டவுன் ரோட்டரி சங்கத்தின் மூலம் தொழில் நுட்ப சிறப்பு விருது(2002)
- சர்வதேச தமிழ்த் திரைப்பட விருது (2003)
- சிறந்த பின்னணிப் பாடகருக்க்கான மேற்கு வங்காள மாநில விருது (2004)
- இசைத்துறையில் பங்களித்ததற்காக தமிழ்நாடு அரசு கலைமாமணி விருது (2006)
- இசைத்துறையில் அவரின் பங்களிப்பிற்காக சத்யபாமா பல்கலைக்கழகத்தின் கௌரவ டாக்டர் பட்டம் (2012)
# அனுராதா ஸ்ரீராம்

## இசை தொகுப்புகள்

அனுராதா ஸ்ரீராம், 1997-இல் "சென்னை கேர்ள்" என்கிற இசைத் தொகுப்பினை வெளியிட்டார்.
# அனுராதா ஸ்ரீராம்

## தொலைக்காட்சி பங்களிப்பு

| **ஆண்டு** | நிகழ்ச்சி | தொலைக்காட்சி | மொழி | குறிப்புகள் |
| --- | --- | --- | --- | --- |
| 2006 | ஏர்டெல் சூப்பர் சிங்கர் 2006 | விஜய் தொலைக்காட்சி | தமிழ் |  |
| 2010 | சூப்பர் சிங்கர் ஜூனியர் (பகுதி 2) | விஜய் டிவி | தமிழ் |  |
| 2011-2012 | ஐடியா ஸ்டார் சிங்கர் பகுதி 6 | ஏஷ்யாநெட் | மலையாளம் |  |
| 2013 | சன் சிங்கர் | சன் டிவி | தமிழ் |  |
| 2013 | சூர்யா சிங்கர் | சூர்யா தொலைக்காட்சி | மலையாளம் |  |
| 2013 | சன் சிங்கர் | தமிழ் | பகுதி 2 |  |
| 2013 | சூர்யா சிங்கர் | சூர்யா தொலைக்காட்சி | மலையாளம் | பகுதி 2 |
| 2014 | சன்பீஸ்ட் டெலிசியஸ் ஸ்டார் சிங்கர் 7 | ஏஷ்யாநெட் | மலையாளம் |  |
| 2014-15 | சன் சிங்கர் | சன் டிவி | தமிழ் | பகுதி 3 |
| 2015 | சூர்யா சாலஞ்ச் | சூர்யா டிவி | மலையாளம் | குழுத் தலைவர் |
| 2016 | சன் சிங்கர் | சன் டிவி | தமிழ் | பகுதி 4 |
| 2016-17 | சன் சிங்கர் | சன் டிவி | தமிழ் | பகுதி 5 |
| 2018 | சூப்பர் சிங்கர் (பகுதி 6) | விஜய் தொலைக்காட்சி | தமிழ் |  |
| 2019-தற்போது | டாப் சிங்கர் | ஃப்ளவர்ஸ் தொலைக்காட்சி | மலையாளம் | } |
# அனுராதா ஸ்ரீராம்

## சொந்த வாழ்க்கை

அனுராதா ஸ்ரீராம், பாடகரான ஸ்ரீராம் பரசுராம் என்பவரை மணந்து கொண்டார். இவர்களுக்கு, ஜயந்த் மற்றும் லோகேஷ் என்கிற இரண்டு மகன்கள் உள்ளனர்.
# தமிழ்நாட்டில் வேளாண்மைக் கல்வி

இந்திய மாநிலமான தமிழ்நாட்டின் முதன்மை வேளாண்மைக் கல்வி நிறுவனமாக தமிழ்நாடு வேளாண்மைப் பல்கலைக்கழகம் செயல்படுகிறது. வேளாண்மை கல்லூரிகள் மூலம் வேளாண்மை பட்ட படிப்புகளை வழங்கி வருகிறது. இதன்படி இப்பல்கலைகழகத்தின் கீழ் 4 அரசு வேளாண்மை கல்லூரிகளும் சில தனியார் வேளாண்மை கல்லூரிகளும் இயங்கி வருகின்றன. அரசு வேளாண்மை கல்லூரிகளில் சேர பன்னிரெண்டாம் வகுப்பு தேர்வு பெற்றிருக்க வேண்டும்.
# ரொசெட்டா திட்டம்

**ரொசெட்டா திட்டம்** (*Rosetta Project*), லாங் நௌ பவுண்டேசன் என்னும் நிறுவனத்தால் தொடங்கப்பட்டு இயங்கிவரும் ஒரு திட்டம். உலக மொழிகளின் முக்கிய செய்திகளைச் சேமித்து வைப்பதே இத்திட்டத்தின் முக்கிய குறிக்கோள் ஆகும். உலக மொழியியலாளர்களும் மொழிகளைத் தாய்மொழியாகப் பேசுவோரையும் உதவியாகக் கொண்டு இத்திட்டம் வளர்ந்து வருகிறது. உலக மொழிகளில் 1,500 மொழிகளை ஆய்வு செய்ததில், இவற்றில் பல மொழிகளை ஆயிரத்திற்கும் குறைவானவர்களே பேசுகின்றனர் என்று தெரிய வந்துள்ளது. உலகமயமாதலின் விளைவாகவும் ஆங்கிலம் மற்றும் பிற மொழிகளின் ஆதிக்கத்தாலும் இத்தகைய மொழிகள் அழிந்து வருகின்றன.  
ரொசெட்டா திட்டத்தின் குறிக்கோள்களுள் முக்கியமான ஒன்று, 13,000 நுண்பக்கங்களைச் சேமித்து வைக்கக்கூடிய 3-அங்குல ரொசெட்டா குறுந்தட்டு ஆகும். அனைத்து மொழிகளையும் ஆராய்ந்து, ஒப்பிட்டு. கல்விக்கும், பிற தொடர்புகளுக்கும் உதவுவதை முதன்மை நோக்காகக் கொண்டு இத்திட்டம் செயல்பட்டு வருகிறது. சிறிய அளவிலான நிக்கல் குறுந்தட்டு, ஆய்வு மேற்கோள் நூல், வளர்ந்து வரும் இணைய சேமிப்பகம் என இத்திட்டம் மூன்று ஊடகங்களில் தகவல்களைச் சேமிக்கிறது.
# ரொசெட்டா திட்டம்

## திட்டம்

ஐம்பது முதல் தொண்ணூறு விழுக்காடு மொழிகள் (ஏறத்தாழ சில ஆயிரம் மொழிகள்)அடுத்த நூற்றாண்டுக்குள் அழிந்துவிடக் கூடும் என ஆய்வுகள் தெரிவிக்கின்றன. இவற்றில் பல மொழிகளில் தகவல்கள் ஆவணமாக சேமித்து வைக்கப்படவில்லை. அழியக் கூடிய இவற்றை மீட்டு புத்துயிர்ப்பது கடினமான செயலாகும். குறைந்த அளவிலான பேச்சாளர்களைக் கொண்டுள்ள மொழிகளைப் பற்றிய ஆய்வுகள் தனிப்பட்ட ஆய்வாளர்களிடமும், சில நூலகங்களிலும் இருக்கின்றன. இவற்றைத் தொகுத்துப் பன்மொழிச் சூழலை பாதுகாப்பதற்காக, 1500 மொழிகளை இணைய வழியாக சேமித்து வழங்க லாங் நௌ பவுண்டேசன் திட்டமிட்டது.  
இத்திட்டத்தின் நோக்கங்கள்:  
- மொழிகளை ஒப்பிட்டு ஆய்வுக்காகவும் கல்விக்காகவும் பயன்படுத்தும் சூழலை உருவாக்குதல்
- சிறப்பாக இயங்கக் கூடிய மொழிக் கருவியை வழங்குவதன் மூலம், அழிவில் இருக்கும் மொழிகளை காப்பாற்றுதல்
- மனிதர் பேசும் மொழிகளை தொடர்ந்து மேம்படுத்துவதற்கும், பேணப்படுவதற்கும் சிறப்பான செயல்பாடுகளை
செய்தல்  
இத்திட்டத்தின் முதல் செயல்பாடாக, ரொசெட்டா குறுந்தட்டில் 1500 மொழிகளைப் பற்றிய பத்து தகவல்கள் இடம்பெற்றுள்ளன. திறந்த மூல மொழிக் கட்டமைப்பை ஏற்படுத்துவதன் மூலம் உலக அறிஞர்களும், தாய்மொழிப் பேச்சாளர்களும் இத்திட்டத்தில் இணைந்து உதவி வருகின்றனர், இத்திட்டத்தினை ஸ்டான்ஃபோர்டு, யேல், பெர்க்கிலி பல்கலைக்கழகங்களிலும் முக்கிய ஆய்வகங்களிலும் அறிமுகப்படுத்தி தகவல்களை ஆவணப்படுத்துகின்றனர். இத்தகவல்கள் இணைய வழி சேமிப்பகம், கலைக் களஞ்சிய ஆய்வு நூல், நீண்ட ஆயுளைக் கொண்ட குறுந்தட்டு ஆகியவற்றின்மூலம் வெளியிடப்படுகின்றன.  
இவற்றைப் பெற்று பயன்படுத்த விரும்பும் தன்னார்வலர்க்கும், நிறுவனங்களுக்கும் இவற்றை வழங்கத் திட்டமிடப்பட்டுள்ளது. குறுந்தட்டின் முதல் பதிப்பு நவம்பர் 3, 2008 அன்று வெளியிடப்பட்டது. இக்குறுந்தட்டு நுண்ணோக்கியின் வழியாகப் பார்த்து படிக்கக் கூடிய வகையில் 13,000 பக்கங்கள் சேமிக்கப்பட்டிருந்தன.
# ரொசெட்டா திட்டம்

## மேலும் பார்க்கவும்

தொடர்புடைய கட்டுரைகள்:
- மொழிப் புத்துயிர்ப்பு
- மொழி மேலாதிக்கம்
- மொழி உரிமை
- மொழி நகர்வு
- பன்மொழியாமை
- தற்கால மொழிகள்
# ரொசெட்டா திட்டம்

## வெளியிணைப்புகள்

- ரொசெட்டா திட்டத்தின் தளம் (ஆங்கிலத்தில்)
- ரொசெட்டா திட்டம் மொழிகளைக் காப்பாற்றுகிறது - டேன் பேர்பர் நேர்காணல் (ஆங்கிலத்தில்)
# ஐக்கிய நாடுகளின் பொறுப்பாட்சிகள்

**ஐக்கிய நாடுகளின் பொறுப்பாட்சிகள்** (*United Nations trust territories*) என்பது உலக நாடுகள் சங்கம் 1946 ஏப்ரலில் கலைக்கப்பட்ட போது, அவ்வமைப்பின் கடைசி உரிமைக்கட்டளைப் பிராந்தியங்களாக இருந்த நாடுகளின் நிருவாக அமைப்பாகும். இப்பொறுப்பாட்சியின் கீழிருந்த அனைத்துப் பிராந்தியங்களும் ஐநா பொறுப்பாட்சி மன்றத்தினூடாக நிருவகிக்கப்பட்டு வந்தன. இவற்றில் தென்-மேற்கு ஆப்பிரிக்கா மட்டும் உலக நாடுகள் சங்க உரிமைக்கட்டளையின் நிருவாகத்திலேயே தொடர்ந்திருந்தது. ஐநா பொறுப்பாட்சிக்கு உட்பட்ட பிரதேசங்கள் விடுதலைக்கு, மற்றும் பெரும்பான்மையினரின் ஆட்சிக்குத் தயாராக வேண்டும் என்பது அவ்வமைப்பின் ஒரு முக்கிய வழிமுறையாகும். இதனால் தென்-மேற்கு ஆப்பிரிக்காவை ஐநா பொறுப்பாட்சியின் கீழ் நிருவகிக்க தென்னாப்பிரிக்கா ஆட்சேபித்து இருந்தது. எனினும் தென்-மேற்கு ஆப்பிரிக்கா 1990 ஆம் ஆண்டில் நமீபியா என்ற பெயரில் விடுதலை அடைந்தது.
# ஐக்கிய நாடுகளின் பொறுப்பாட்சிகள்

## ஐநா பொறுப்பாட்சிப் பிராந்தியங்கள்

### முன்னாள் செருமன் காப்பு நாடுகள்

இவை அனைத்தும் முன்னர் உலக நாடுகள் சங்க உரிமைக்கட்டளைகளாக இருந்தவை.
- பிரெஞ்சு நிருவாகத்தின் கீழ் கமரூன் பொறுப்பாட்சி: 1960 இல் கமரூன் குடியரசாக விடுதலை அடைந்தது.
- பிரித்தானிய நிருவாகத்தின் கீழ் கமரூன் பொறுப்பாட்சி: இது பிரெஞ்சு கமரூனை விடச் சிறியது, வடக்கு கமரூன்கள், தெற்கு கமரூன்கள் என இரு பகுதிகளாக நிருவகிக்கப்பட்டது. பொதுக்கருத்தை அடிப்படையாகக் கொண்டு, 1961 மே மாதத்தில் வடக்குப் பகுதி நைஜீரியாவின் பகுதியாகவும், தெற்குப் பகுதி 1961 அக்டோபரில் கமரூன் குடியரசுடனும் இணைக்கப்பட்டன.
- நியூ கினி பொறுப்பாட்சி (ஆஸ்திரேலியா): முதல் உலகப் போருக்கு முன்னர் இத்தீவின் வட-கிழக்குப் பகுதி உலக நாடுகள் சங்க உரிமைக்கட்டளையாகவும், தென்கிழக்குப் பகுதி ஆத்திரேலியாவுடையதாகவும் இருந்தன. இரண்டாம் உலகப்போரின் பின்னர், நிருவாக வசதிக்காக இரு பகுதிகளும் இணைக்கப்பட்டன, ஆனாலும் பப்புவா மற்றும் நியூகினி பகுதிகளின் சட்டபூர்வ வேறுபாடுகள் தொடர்ந்து கடைப்பிடிக்கப்பட்டு வந்தது. 1975 இல், இரு பிராந்தியங்களும் சட்டபூர்வமாக இணைக்கப்பட்டு பப்புவா நியூ கினி என்ற பெயரில் விடுதலை அடைந்தது. முன்னர் டச்சுக்களின் ஆட்சியிலும் தற்போது இந்தோனேசியாவிலும் உள்ள நியூ கினியின் மேற்குப் பகுதி, நியூகினி பொறுப்பாட்சியில் எப்போதும் இருக்கவில்லை.
- ருவாண்டா-உருண்டி பொறுப்பாட்சி (பெல்ஜியம்): இப்பகுதிகள் 1962 ஆம் ஆண்டில் ருவாண்டா எனவும் புருண்டி எனவும் இரு நாடுகளாக விடுதலை அடைந்தன.
- தங்கனீக்கா பொறுப்பாட்சி (ஐக்கிய இராச்சியம்): 1961 ஆம் ஆண்டில் விடுதலை பெற்றது. முன்னாள் பிரித்தானிய (ஆரம்பத்தில் சிறிது காலம் செருமனியின் கீழ் இருந்தது) காப்பு நாடான சன்சிபாருடன் இணைந்து 1964 ஆம் ஆண்டில் தன்சானியா என்ற தனிநாடாக உருவானது.
- பிரெஞ்சு நிருவாகத்தின் கீழ் தோகோலாந்து பொறுப்பாட்சி (பிரெஞ்சு தோகோலாந்து): 1960 ஆம் ஆண்டில் டோகோ என்ற நாடாக விடுதலை அடைந்தது.
- பிரித்தானிய நிருவாகத்தின் கீழ் தோகோலாந்து பொறுப்பாட்சி (பிரித்தானிய தோகோலாந்து): இது பிரெஞ்சு தோகோலாந்தை விட சிறியது, இப்பிரதேசம் 1956 ஆம் ஆண்டில் பிரித்தானியக் குடியேற்ற நாடான கோல்ட் கோஸ்ட் உடன் இணைக்கப்பட்டு, 1957 ஆம் ஆண்டில் கானா என்ற நாடாக விடுதலை அடைந்தது.
- மேற்கு சமோவா பொறுப்பாட்சி (நியூசிலாந்து): 1962 ஆம் ஆண்டில் இது விடுதலை அடைந்தது, தற்போது சமோவா என அழைக்கப்படுகிறது.
# ஐக்கிய நாடுகளின் பொறுப்பாட்சிகள்

## ஐநா பொறுப்பாட்சிப் பிராந்தியங்கள்

### முன்னாள் செருமன் அல்லது சப்பானியக் குடியேற்றங்கள்

கீழ்வரும் பிராந்தியங்களும் உலக நாடுகள் சங்க உரிமைக்கட்டளைகளாக இருந்தவை:
- நவூரு பொறுப்பாட்சி (ஆத்திரேலியா (நிருவாகம்), நியூசிலாந்து, ஐக்கிய இராச்சியம்): 1968 ஆம் ஆண்டில் விடுதலை அடைந்தது.
- பசிபிக் தீவுகளின் பொறுப்பாட்சி (ஐக்கிய அமெரிக்கா): மார்சல் தீவுகள் (1979), மைக்குரோனீசியக் கூட்டு நாடுகள் (1979), வடக்கு மரியானா தீவுகள் (1978), பலாவு (1981) என நான்கு நாடுகளாகப் பிரிந்தன. இவற்றில் வடக்கு மரியானா தீவுகளைத் தவிர, ஏனைய மூன்றும் ஐக்கிய அமெரிக்காவின் கூட்டு மாநிலங்களாகும். வடக்கு மரியானா தீவுகள் அமெரிக்கப் பொதுநலவாய நாடாகும்.
# ஐக்கிய நாடுகளின் பொறுப்பாட்சிகள்

## ஐநா பொறுப்பாட்சிப் பிராந்தியங்கள்

### முன்னாள் இத்தாலியக் குடியேற்றங்கள்

- இத்தாலி நிருவாகத்தின் கீழ் சோமாலிலாந்து பொறுப்பாட்சி: இத்தாலியின் முன்னாள் குடியேற்ற நாடான சோமாலிலாந்து 1950 ஆம் ஆண்டில் இத்தாலி இதன் ஐநா பொறுப்பாட்சி நிருவாகியாக அறிவிக்கப்பட்டது. 1960 ஆம் ஆண்டில் முன்னாள் பிரித்தானிய சோமாலிலாந்து]]டன் இணைந்து விடுதலை பெற்றது.
# ஐக்கிய நாடுகளின் பொறுப்பாட்சிகள்

## ஐநா பொறுப்பாட்சிப் பிராந்தியங்கள்

### முன்மொழியப்பட்ட பொறுப்பாட்சிகள்

இரண்டாம் உலகப்போர்க்காலத்தில் இடம்பெற்ற பேச்சுவார்த்தைகளின் போது, பிராங்க்ளின் ரூசவெல்ட் கொரியாவை ஐக்கிய அமெரிக்கா, மற்றும் சோவியத் ஒன்றியத்தின் பொறுப்பில் நிருவகிக்கப்பட வேண்டும் என பிராங்க்ளின் ரூசவெல்ட் பரிந்துரைத்திருந்தார். 1945 ஏப்ரல் 12 இல் ரூசவெல்ட் இறந்ததை அடுத்து இப்பரிந்துரைப்பு கைவிடப்பட்டது. ஆனாலும், 1945 டிசம்பரில் மாஸ்கோவில் இடம்பெற்ற மாநாட்டில் இக்கருத்து எதிரொலித்ததை அடுத்து, கொரியாவில் இதனை எதிர்த்துப் பல ஆர்ப்பாட்டங்கள் இடம்பெற்றன.  
- The United Nations and Decolonization: Trust Territories that Have Achieved Self-Determination
- WorldStatesmen- links to each present nation
# நீல. பாண்டியன்

**நீல. பாண்டியன் ** (பிறப்பு: சூன் 25, 1952) என்பவர் ஒரு தமிழ் எழுத்தாளர். தேனி மாவட்டம் மேல்மங்கலம் எனும் ஊரில் பிறந்த இவர், தமிழ்நாடு அரசின் பொதுப்பணித் துறையில், பணி ஆய்வாளராகப் பணியாற்றி ஓய்வு பெற்றவர். இவர் தமிழ்நாட்டில் வெளியாகும் அச்சிதழ்களில் கட்டுரைகள், சிறுகதைகள் போன்றவற்றை எழுதி வருகிறார்.
# நீல. பாண்டியன்

## வெளியான நூல்கள்

1. வாழ்க்கையின் சில பக்கங்கள் (கட்டுரைகள்) - 2000
1. முதல் வணக்கம் (கவிதைகள்) - 2002
1. பணயக் கைதிகள் (நாடகம்) - 2009
1. நல்ல மனம் வாழ்க (நாடகம்) - 2010
1. ஈரோட்டுச் சிங்கம் தந்தை பெரியார் - 2011
1. மூதறிஞர் இராஜாஜி - 2011
# நீல. பாண்டியன்

## விருது

- தமிழ்நாடு அரசின் தேனி மாவட்டப் பொது நூலகம் மூலம் 2010 ஆம் ஆண்டிற்கான நாடகங்களுக்கான “கலை - இலக்கிய சாதனையாளர் விருது” வழங்கப்பட்டது.
# சியிங்

**சியிங்**, சீனாவின் கின் முடியாட்சியின் கடைசி அரசர் ஆவார். இப்பேரரசின் மூன்றாவது அரசராகவும் கருதப்படுகிறார். கிமு 207 ஆம் ஆண்டின் இறுதியில் அரியணை ஏறி, 46 நாட்கள் ஆட்சி செய்த இவர், கிமு. 206 ஆம் ஆண்டின் தொடக்கத்தில் இறந்தார். இவருக்கு இரண்டு மகன்கள் இருந்ததாகவும் ஃபுசு அரசரின் மகனாகவும் இருக்கக் கூடும் என வரலாற்றாசிரியர்கள் கருதுகின்றனர்.
# கவா (செடி)

**கவா** (*Kava*) மேற்கு பசிபிக் பகுதியில் விளையும் செடியாகும். இப்பெயர் தோங்க மொழியில் இருந்து பெறப்பட்டது ஆகும். இச்செடியின் வேரில் இருந்து பெறப்படும் சாறு உடலுக்கு உகந்தது எனக் கருதப்படுகிறது. இச்செடி பசிபிக் மாக்கடல் பகுதியைச் சுற்றிய பாலினேசியத் தீவுகளான ஹவாய், வானுவாட்டு, மைக்ரோனேசியா ஆகிய நாடுகளின் பண்பாட்டில், உணவுப் பழக்கத்தில் முக்கியத்துவம் பெற்றது. தொண்டை வலியைப் போக்கக் கூடியது எனவும் நல்ல மனநிலையைத் தரக் கூடியது எனவும் கூறப்படுகிறது.
# எஜமான்

**எஜமான்**, 1993-ம் ஆண்டு வெளியான தமிழ்த் திரைப்படமாகும். இத்திரைப்படத்தில் ரஜினிகாந்த், மீனா உள்ளிட்டோர் முக்கிய கதாபாத்திரங்களிலும், நம்பியார், மனோரமா, நெப்போலியன் உள்ளிட்டோர் துணைப்பாத்திரங்களிலும் நடித்திருந்தனர்.
# எஜமான்

## கதைக்கரு

வானவராயன் (ரஜினிகாந்த்) ஊருக்கு எஜமான் (ஊர்த்தலைவர்), மக்களின் அன்பைப் பெற்றவர். தன்னுடைய தாத்தா பாட்டியுடன் வசித்து வருகிறார். இவருடைய ஆலோசனைப்படி, ஊர்மக்கள் பொதுத்தேர்தலைப் புறக்கணிக்கின்றனர், அதனால் இவருடைய பங்காளியான வல்லவராயனின் (நெப்போலியன்) பகையைப் பெறுகிறார். வானவராயன், இருவருக்கும் முறைப்பெண் ஆன வைதீஸ்வரியை (மீனா) மணப்பதால் இப்பகை மேலும் வலுப்பெறுகிறது. இதன் காரணமாக வைதீஸ்வரிக்கு நச்சு கலந்து கொடுக்க, அவருடைய கருப்பை பாதிப்புக்குள்ளாகி மலட்டுத்தன்மை உருவாகின்றது.  
வானவராயனை மகிழ்ச்சிப்படுத்துவதற்காக தான் கர்ப்பமாக இருப்பதாக பொய் கூறி நடிக்கும் வைதீஸ்வரி, ஒரு கட்டத்திற்குமேல் நஞ்சு உண்டு தற்கொலை செய்து கொள்கிறார். இறக்கும்போது பொன்னியை (ஐஸ்வர்யா) திருமணம் செய்துகொள்ளுமாறு வாக்குறுதி வாங்கிக்கொண்டு உயிரிழக்கிறார். அதன்பிறகு வல்லவராயனை எவ்வாறு எதிர்கொள்கிறார், மக்களின் மனதில் திரும்பவும் எஜமானனாக எவ்வாறு திகழ்கிறார் என்பதை காட்சிப்படுத்தியுள்ளார் இயக்குநர்.  
வானவராயன் பொன்னியை மணந்து கொள்வது போலவும், அவர்களுக்கு பிறக்கும் மகளுக்கு வைதீஸ்வரி என்று பெயர் வைப்பதாகவும், டிவிடி குறுந்தட்டில் பதிவு செய்யப்பட்டுள்ளது.
# எஜமான்

## நடிப்பு

| நடிகர் | கதாபாத்திரம் |
| --- | --- |
| ரஜினிகாந்த் | வானவராயன் |
| மீனா | வைதீஸ்வரி |
| ஐஸ்வர்யா | பொன்னி |
| நெப்போலியன் | வல்லவராயன் |
| எம். என். நம்பியார் | வானவராயனின் தாத்தா |
| மனோரமா | வானவராயனின் பாட்டி |
| கவுண்டமணி | வானவராயனின் ஊழியர் |
| செந்தில் | வைதீஸ்வரியின் ஊழியர் |
| விஜயகுமார் | வைதீஸ்வரியின் தந்தை |
| எஸ். என். லட்சுமி |  |
# எஜமான்

## பாடல்கள்

| பாடல் | பாடியவர்(கள்) |  |
| --- | --- | --- |
| ஆலப்போல் வேலப்போல் | எஸ். பி. பாலசுப்ரமணியம், சித்ரா |  |
| அடி ராக்குமுத்து | எஸ். பி. பாலசுப்ரமணியம் |  |
| எஜமான் காலடி | மலேசியா வாசுதேவன் |  |
| இடியே ஆனாலும் | மலேசியா வாசுதேவன் |  |
| நிலவே முகம் காட்டு | எஸ். பி. பாலசுப்ரமணியம், எஸ். ஜானகி |  |
| ஒரு நாளும் | எஸ். பி. பாலசுப்ரமணியம், எஸ். ஜானகி |  |
| தூக்குச்சட்டியே | மலேசியா வாசுதேவன் |  |
| உரக்க கத்துது கோழி | எஸ். ஜானகி | } |
# லிங்கி

**லிங்கி** (ஆங்கிலம்: *Linggi*; மலாய் மொழி: *Linggi*) என்பது மலேசியா, நெகிரி செம்பிலான் மாநிலத்தின், போர்டிக்சன் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும்.  
மலேசிய வரலாற்றில் புகழ் பெற்ற இடங்களில் இதுவும் ஒன்றாகும். இந்த நகரின் வரலாற்று முக்கியத்துவம், அண்மைய காலங்களில் மறைந்து போய் வருகிறது. இந்த நகரின் அருகாமையில் லிங்கி ஆறு செல்கிறது. இந்த நகரம் மிகவும் அமைதியான நகரம் ஆகும்.  
இந்த ஆற்றின் வழியாகத்தான் பிரித்தானியர்கள் மலாயாவில் காலடி எடுத்து வைத்தனர். மலாக்கா சுல்தானகம் உருவாகிய காலத்தில், லிங்கி கிராமம் மிகவும் புகழ் பெற்று விளங்கியது.
# லிங்கி

## பொது

மலாக்காவை 1400-களில் உருவாக்கிய பரமேஸ்வரா, சில ஆண்டுகள் இங்கே தங்கி உள்ளார். சுமத்திராவின் மினாங்கபாவ் மக்களுடன் பழகி இருக்கிறார். முன்பு காலத்தில் லிங்கி ஒரு வர்த்தக மையமாகவும் விளங்கி உள்ளது.  
1840-ஆம் ஆண்டுகளில் ஈயம் கண்டுபிடிக்கப்பட்டதும், நெகிரி செம்பிலான் மாநிலத்திற்கு, இந்த நகரம் வர்த்தகப் போக்குவரத்துகளின் ஓர் இடைத் தரகராகவும் விளங்கியது.  
லிங்கி நகரின் ஆற்றில் நிறைய முதலைகள் உள்ளன. மலேசியாவில் வேறு எங்கும் இல்லாத அளவிற்கு இங்குதான முதலைகள் அதிகமாகக் காணப்படுகின்றன.
# தொல்காப்பியத்தில் எண்தொகை

தொல்காப்பியத்தில் எண்தொகை
தொல்காப்பியத்தில் சில பொருட்பகுதிகள் இத்தனை என வரையறுக்கப்பட்டுத் தொகுத்துச் சொல்லப்பட்டுள்ளன. அவையே தொல்காப்பியத்தில் எண்தொகை. அவற்றில் குறிப்பிடத் தக்க சில.  
- 13708 தொடை
- 625 அடி
- 26 யாப்பு உறுப்பு
- 20 வண்ணம்
- 17 நிலம், எழுத்தெண்ணும் அடி
- 9 இயல்
- 8 அவையகம்
- 9 னகரம் மயங்கா மகரம்
- 8 மெய்ப்பாடு
- 8 வனப்பு
- 7 புறத்திணை
- 7 அகத்திணை
- 7 மொழிநடை நிலம்
- 6 அறிவு
- 5 உவமப்போலி
# சிங்காநல்லூர்

**சிங்காநல்லூர்**, தமிழ்நாட்டில் கோயம்புத்தூர் மாநகராட்சிக்கு உட்பட்ட பகுதியாகும். முன்னர் இது சிங்காநல்லூர் நகராட்சிப் பகுதியாக இருந்தது. 1981ம் ஆண்டு சிங்காநல்லூர் நகராட்சிப் பகுதி கோயம்புத்துர் நகராட்சியுடன் இணைக்கப்பட்டு கோயம்புத்தூர் மாநகராட்சி ஆனது . சிங்காநல்லூர் பகுதி சிங்காநல்லூர் (சட்டமன்றத் தொகுதி)க்கும், கோயம்புத்தூர் மக்களவைத் தொகுதிக்கு உட்பட்டதாகும்.
# சிங்காநல்லூர்

## சிங்காநல்லூர் குளம்

கோவை மாநகரில் உள்ள பத்து குளங்களில் ஒன்று சிங்காநல்லூர் குளமாகும். கோவையில் 19ம் நூற்றாண்டு பிற்பகுதியில் **ப்ளேக் நோய்** என்னும் கொடிய காய்ச்சல் பரவியது. இதனால் அந்த நோயை தீர்க்கும் விதத்தில் **ப்ளேக் மாரியம்மன்** திருக்கோயில் இக்குளத்தின் அருகிலேயே அமைந்துள்ளது.இந்த குளத்தின் பரப்பளவு 1.153 சதுர கிலோமீட்டராகும். தமிழக முதலமைச்சர் செல்வி ஜெயலலிதா ஆட்சியில் தான் இந்த குளம் பராமரிப்பு செலவு அதிகம் நிதி ஒதுக்கீடு செய்யப்பட்டது.இக்குளம் பல்லுயிர் சூழல் பொருந்தியதாகும்.
# சிங்காநல்லூர்

## கோவை மாநகராட்சி படகு இல்லம்

இக்குளத்தில் கோவை மாநகராட்சியின் படகு இல்லம் அமைந்து உள்ளது.
# சிங்காநல்லூர்

## மக்கள் தொகை

2011ஆம் ஆண்டு இந்திய மக்கள் தொகை கணக்கெடுப்புப் படி கோயம்புத்தூர் மாநகராட்சி<nowiki/>க்கு உட்பட்ட பழைய சிங்காநல்லூர் நகராட்சிப் பகுதியில் 8,32,402 பேர் வசிக்கின்றனர். இவற்றில் ஆண்கள் 53% பேரும் 47% பேர் பெண்களும் இருக்கின்றனர்.மேலும் இது 1991ஆம் ஆண்டு தேசிய மக்கள் தொகை கணக்கெடுப்பு விட 43.02% அதிகம்.
# சிங்காநல்லூர்

## சிங்காநல்லூர் பேருந்து நிலையம்

கோயம்புத்தூர் மாநகராட்சியில் அமைந்துள்ள 7 பேருந்து நிலையங்களில் இதுவும் ஒரு பேருந்து நிலையம் ஆகும். இங்கிருந்துதான் தமிழகத்தின் தென் மற்றும் மத்திய மாவட்டங்களுக்கான பேருந்து சேவை இயக்கப்படுகிறது.இங்கு
1. தமிழ்நாடு அரசு போக்குவரத்து கழகம்-கும்பகோணம்
1. தமிழ்நாடு அரசு போக்குவரத்து கழகம்-மதுரை
1. தமிழ்நாடு அரசு போக்குவரத்து கழகம்-கோயம்புத்தூர்
1. தமிழ்நாடு அரசு போக்குவரத்து கழகம்-திருநெல்வேலி
என தமிழக போக்குவரத்து சார்பில் பேருந்துகள் இயக்கப்படுகின்றன.மேலும் உள்ளூர் சேவைகளை **மாநகர் போக்குவரத்து கழகம்-கோவை** வழங்குகிறது. சிங்காநல்லூர் பேருந்து நிலையத்தில் இருந்து மதுரை, திருச்சி, நாகர்கோவில், கன்னியாகுமரி, மார்த்தாண்டம், திருநெல்வேலி, தூத்துக்குடி, திருச்செந்தூர், கோவில்பட்டி, ஏர்வாடி, வள்ளியூர், குற்றாலம், ராஜபாளையம், விருதுநகர், ராமேஸ்வரம், ராமநாதபுரம், மேலூர், உசிலம்பட்டி, தேனி, வத்தலக்குண்டு, செம்பட்டி, தாராபுரம், பல்லடம், காங்கேயம், வெள்ளகோவில், கரூர், குளித்தலை, தஞ்சாவூர், கும்பகோணம்,வேளாங்கண்ணி, திருவாரூர், நாகப்பட்டினம், அரியலூர், துறையூர், புதுக்கோட்டை, பரமக்குடி, காரைக்குடி, பெரியகுளம், சிவகங்கை, மணப்பாறை, குமுளி, கம்பம் என தமிழக தென்பகுதிகளுக்கு பல பேருந்துகள் இயக்கப்படுகின்றன.
# சிங்காநல்லூர்

## வசதிகள்

சிங்கநல்லூரில் இருந்து காந்திபுரம் மத்திய பேருந்து நிலையம் 10 கிலோமீட்டர் தொலைவில் அமைந்துள்ளது. கோயம்புத்தூர் பன்னாட்டு விமான நிலையம் சுமார் 4 கிலோமீட்டர் தொலைவில் அமைந்துள்ளது. கோயம்புத்தூர் ரயில் நிலையம் சுமார் 9 கிலோமீட்டர் தொலைவில் அமைந்துள்ளது.
# சிங்காநல்லூர்

## சிங்காநல்லூரில் அமைந்துள்ள மேம்பாலங்கள்

பழைய சிங்காநல்லூர் நகராட்சிப் பகுதிகளுக்கு உட்பட்ட பகுதிகளில் ஒண்டிப்புதூர் மேம்பாலம்,ஹோப் காலேஜ் மேம்பாலம்,வெள்ளலூர் சாலை மேம்பாலம் ஆகியவை போக்குவரத்து நெரிசலைத் தவிர்க்க கட்டப்பட்டு உள்ளன. மேலும் எஸ்.ஐ.ஹெச்.எஸ் காலனி சாலை மேம்பாலம், நீலிக்கோனாம்பாளையம் மேம்பாலம், திருச்சி சாலை மேம்பாலம் ஆகியன கட்டப்பட்டு வருகின்றன.
# சிங்காநல்லூர்

## கோயம்புத்தூர் மாநகராட்சி கிழக்கு மண்டல அலுவலகம்

சிங்கநல்லூரில் இருந்து திருச்சி செல்லும் சாலையில் சுமார் அரை கிலோமீட்டர் தூரத்தில் அமைந்துள்ளது.இவ்வலுவலகம் சிங்காநல்லூர் நகராட்சி அலுவலகமாக 1981ம் ஆண்டு வரை செயல்பட்டது குறிப்பிடத்தக்கது.
# சிங்காநல்லூர்

## சிங்காநல்லூர் ரயில் நிலையம்

சிங்கநல்லூரில் இருந்து எஸ்.ஐ.ஹெச்.எஸ் காலனி செல்லும் சாலையில் அமைந்துள்ளது. இருகூர் மற்றும் பீளமேடு ரயில் நிலையங்களுக்கு இடையே இந்த ரயில் நிலையம் அமைந்துள்ளது.இங்கு கோயம்புத்தூர் ரயில் நிலையம் செல்லும் அனைத்து பயணிகள் ரயிலும் நின்று செல்கின்றன
# சிங்காநல்லூர்

## இ.எஸ்.ஐ மருத்துவக்கல்லூரி மருத்துவமனை

சிங்கநல்லூரில் இருந்து ஹோப் காலேஜ் செல்லும் காமராஜர் சாலையில் 1 கிலோமீட்டர் தூரத்தில் இந்த மருத்துவமனை அமைந்துள்ளது . 2016ம் ஆண்டு இம்மருத்துவமனை புதுப்பிக்கப்பட்டு மாண்புமிகு பாரதப் பிரதமர் நரேந்திர மோடி அவர்களால் திறந்து வைக்கப்பட்டது
# சிங்காநல்லூர்

## உழவர் சந்தை

சிங்காநல்லூர் உழவர் சந்தை 2001ம் ஆண்டு சிங்காநல்லூர் வீட்டுவசதி வாரியக் குடியிருப்புக்கு அருகில் திறக்கப்பட்டது.
# சிங்காநல்லூர்

## முன்மொழியப்பட்ட கோயம்புத்தூர் மெட்ரோ ரயில்

கோயம்புத்தூர் மெட்ரோ ரயிலின் 5ம் வழித்தடம் திருச்சி சாலையில் உள்ள கோவையின் புறநகர்ப் பகுதியான காரணம்பேட்டை பகுதி முதல் சிங்காநல்லூர் பேருந்து நிலையம் வழியாக தடாகம் சாலையில் உள்ள தண்ணீர்பந்தல் வரை முன்மொழியப்பட்டுள்ளது.
# சிங்காநல்லூர்

## சாந்தி சமூக சேவைகள்

சாந்தி சமூக சேவைகள் நிறுவனம் சிங்கநல்லூரில் இருந்து திருச்சி செல்லும் சாலையில் சுமார் 1 கிலோமீட்டர் தூரத்தில் அமைந்துள்ளது .
# வோ இங்குயென் கியாப்

**வோ கியென் கியாப்** (*Võ Nguyên Giáp*, 25 ஆகத்து 1911 – 4 அக்டோபர் 2013) வியட்னாமைச் சேர்ந்த மக்கள் இராணுவ அதிகாரியும் அரசியல்வாதியும் ஆவார். முதலாம் இந்தோ- சீனப் போரில் இராணுவத் தளபதியாகப் பணியாற்றியவர். முக்கியமான வியட்னாமியப் போர்களிலும் இரண்டாம் உலக்ப் போரிலும் பங்காற்றியுள்ளார்.. இதழாளராகவும், 1946 - 1947 ஆம் ஆண்டுகளில் வியட்னாமின் இராணுவ அமைச்சராகவும் பணியாற்றியுள்ளார். வியட்னாமிய அரசு முக்கியமான இராணுவ விருதுகளை வழங்கி சிறப்பித்தது.
# வோ இங்குயென் கியாப்

## வாழ்க்கை வரலாறு

வேளாண் குடும்பத்தில் பிறந்தவர் வோ கியென் கியாப். ஹனோய் பல்கலைக்கழகத்தில் அரசியல், பொருளாதாரம், சட்டம் ஆகியவற்றில் பட்டம் பெற்றவர். பள்ளிக்கூட ஆசிரியர். 'தீன் டாங்' என்ற பத்திரிகைக்குக் கட்டுரைகளும் எழுதி வந்தார்.  
வியத்நாம் அப்போது பிரெஞ்சு காலனி நாடாக இருந்தது. காலனி ஆதிக்க எதிர்ப்புணர்வால், வியத்நாமின் கம்யூனிஸ்ட் கட்சியில் சேர்ந்தார்.  
பிரெஞ்சு ஆதிக்கத்துக்கு எதிரான மக்கள் போராட்டத்தில் பங்கேற்றதற்காக விதிக்கப்பட்ட 13 மாதச் சிறைத் தண்டனை பெற்றார். விடுதலையான பிறகு வியத்நாமிய மொழியிலும் பிரெஞ்சு மொழியிலும் இரு பத்திரிகைகளை நடத்தினார். வியத்நாமில் கம்யூனிஸ்ட் கட்சிக்குத் தடை விதிக்கப்பட்டதும் சீனத்துக்குத் தப்பினார் வோ. ஹோ சி மின்னுடன் இணைந்தார். 1944-ல் மீண்டும் வியத்நாமுக்கு வந்தார்.
# வோ இங்குயென் கியாப்

## ராணுவ தளபதி

1954-ல் தீன் பீன் பு என்ற இடத்தில் தாக்குதல் நடத்தி பிரெஞ்சு ராணுவம் வீழ்த்த்ப்பட்ட பிறகு வியத்நாமுக்குச் சுதந்திரம் கிடைத்தது. பிறகு தெற்கு வியத்நாமில் அமெரிக்க ஆதரவில் நடைபெற்ற அரசையும், 1975 ஏப்ரலில் வோ கியான் கியாப் தலைமையிலான 'மக்கள் சேனை' போரில் வென்றது.  
வியத்நாம் விடுதலைப் போர் நடந்த காலங்களில் பெரும்பாலும் ராணுவ அமைச்சராக 'வோ'தான் பதவி வகித்தார். அவரே ராணுவத் தலைமைத் தளபதியாகவும் இருந்தார்.  
1979-ல் அவரிடமிருந்து ராணுவத் துறை பறிக்கப்பட்டது. மூன்று ஆண்டுகளுக்குப் பிறகு அரசியல் தலைமைக் குழுவிலிருந்தும் நீக்கப்பட்டார். 1991-ல் துணைப் பிரதமர் பதவியிலிருந்து அவராகவே விலகிக் கொண்டார்.
# சுங்கை ஊஜோங்

**சுங்கை ஊஜோங்** (ஆங்கிலம்: *Sungai Ujong*; மலாய்: *Sungai Ujong*) என்பது மலேசியா, நெகிரி செம்பிலான் மாநிலத்தில் பாரம்பரிய ஆட்சியைக் கொண்ட ஒரு மாவட்டம் ஆகும். வரலாற்றின் பின்னணியில் நெடும் காலமாக, சுங்கை ஊஜோங், நெகிரி செம்பிலான் மாநிலத்தில், ஒரு மாநிலமாகவே கருதப்பட்டு வந்தது.  
முன்னூறு ஆண்டுகளுக்கு முன்னால், அது ஒரு தனி அரசாங்கமாகவும் இயங்கி வந்தது. சுங்கை ஊஜோங் மிகப் பழமையான வரலாற்றுப் பின்னணியைக் கொண்டது.
# சுங்கை ஊஜோங்

## பொது

1760-ஆம் ஆண்டுகளில் இருந்து, 11 ஆளுநர்கள் அந்த மாவட்டத்தை ஆட்சி செய்து உள்ளனர். அந்த ஆளுநர்களை உண்டாங் *(Undang)* என்று அழைப்பார்கள். நெகிரி செம்பிலான் மாநிலத்தில் நான்கு உண்டாங்குகள் இருக்கின்றனர். இந்த நால்வரில் ஓர் உண்டாங்தான், நெகிரி செம்பிலான் மாநிலத்தின் சுல்தானாக தேர்வு செய்யப்பட்டு ஆட்சி செய்வார்.  
இந்த மாநிலத்தின் தலைவரைச் சுல்தான் என்று அழைப்பது இல்லை. அவரை யாம் துவான் பெசார் அல்லது யாங்-டி-பெர்த்துவான் பெசார் *(Yang di-Pertuan Besar)* என்று அழைப்பார்கள். *டத்தோ கிளானா பெட்ரா ஸ்ரீ ஜெயா* எனும் ஆளுமைப் பெயர், 1769ஆம் ஆண்டு ஜொகூர் சுல்தானிடம் இருந்து கிடைக்கப் பெற்றதாகும்.  
முன்பு, நெகிரி செம்பிலான் மாநிலத்தை, சுங்கை ஊஜோங் என்று அழைத்தார்கள்.
# சுங்கை ஊஜோங்

## பொது

### ஆட்சியாளர் தேர்வு முறை

நெகிரி செம்பிலானில் அதன் சுல்தான் எனும் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. மாநிலத்தின் உள்ள மாவட்டத் தலைவர்கள் ஆட்சியாளரைத் தேர்வு செய்கின்றனர். மாவட்டத் தலைவர்களை உண்டாங் என்று அழைக்கின்றனர்.  
நெகிரி செம்பிலான் மாநிலத்தில் உள்ள நான்கு லுவாக் உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு லுவாக் உண்டாங்குகள்:  
- சுங்கை ஊஜோங் உண்டாங்
- ஜெலுபு உண்டாங்
- ஜொகூல் உண்டாங்
- ரெம்பாவ் உண்டாங்  
ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது. நெகிரி செம்பிலானின் ஆட்சியாளர் தேர்தலில் நிற்க வேண்டுமானால் அவர் ஒரு மலாய்க்கார ஆணாக இருக்க வேண்டும். ராஜா ராடின் இப்னி ராஜா லெங்காங் பாரம்பரியத்தில் பிறந்தவராக இருக்க வேண்டும்.
# ரசல்-ஐன்ஸ்டைன் கொள்கை விளக்க அறிக்கை

**ரசல்-ஐன்ஸ்டைன் கொள்கை விளக்க அறிக்கை** (*Russell–Einstein Manifesto*) என்பது அமெரிக்காவுக்கும் சோவியத் ஒன்றியத்துக்கும் இடையே பனிப்போர் நிலவி வந்த காலகட்டத்தில், 1955 சூலை 5-ம் தேதி, அணு ஆயுதங்களால் ஏற்படக்கூடிய விபத்துக்களை உலக மக்களுக்கு தெரிவிக்கும் வகையில் பெர்ட்ரண்டு ரசல் வெளியிட்ட அறிக்கையாகும். இவ்வறிக்கையை எழுதித் தயாரித்தது ரசல் என்றாலும் அவ்வறிக்கையின் முக்கிய அம்சங்கள் பெரும்பாலானவை ஐன்ஸ்டைனின் பரிந்துரைகளே..  
வில் முதன் முதலாக புக்வாஷ் மாநாடு நடைபெற்ற இடம் - *சிந்தனையாளர்களின் தங்கும் விடுதி*]]
ஐன்ஸ்டைன் இறந்த சில நாட்களில் இந்த கொள்கை விளக்க அறிக்கையை அவர் கையெழுத்திட்டு வெளியிட்டார். ரசல், ஐன்ஸ்டைன் உட்பட அறிவியல் மற்றும் அரசியல் துறைகளைச் சேர்ந்த 11 பிரபலங்களும் இவ்வறிக்கையில் கையெழுத்திட்டனர்.  
இந்த அறிக்கை வெளியிடப்பட்ட பிறகு தான் அறிவியல் மற்றும் உலக விவகாரங்களுக்கான முதல் மாநாடு கனடாவில் நடைபெற்றது. அணு ஆயுதங்கள் உலகில் மாந்தர்களின் எதிர்காலத்தையே அழித்து விடக்கூடும் என அச்சம் தெரிவிக்கும் இவ்வறிக்கையில், பிரச்சினைகளுக்கு பேச்சுவார்த்தைகளின் மூலம் சுமூகமான தீர்வு காணப்பட வேண்டும் என உலகத் தலைவர்களிடம் வேண்டுகோள் விடுக்கப்பட்டுள்ளது.
# யோக தட்சிணாமூர்த்தி

**யோக தட்சிணாமூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். யோக நிலையைப் பிரம்ம குமாரர்களுக்குக் கற்பித்து அத்தகைய யோக நிலையில் இருந்துக் காட்டிய உருவமே யோக தட்சிணாமூர்த்தியாகும்.
# யோக தட்சிணாமூர்த்தி

## திருவுருவக் காரணம்

வின் மனதில் தோன்றிய மகன்களான சனகர், சனத்குமாரர், சதானந்தர் மற்றும் சனாதனர்]]  
பிரம்ம தேவரின் மகன்களான சனகாதி முனிவர்கள் நால்வருக்கும் தட்சிணாமூர்த்தியாக சிவபெருமான் உபதேசித்துக் கொண்டிருந்தார். அப்போது யோக நிலையைப் பற்றியும் எடுத்துரைக்க வேண்டினர் நால்வரும். அவர்களின் வேண்டுதல்களை ஏற்று யோகம் பற்றியும் அதன் உட்கருத்துப்பற்றியும் சிவபெருமான் எடுத்துரைத்தார். யோகத்தினை புரிந்துகொள்ள யோகநிலையில் இருந்துகாட்டினார். இவ்வாறு சிவபெருமான் தட்சிணாமூர்த்தியாக யோக நிலையில் இருந்த தருணத்தினை யோக தட்சிணாமூர்த்தி என்று வழங்குகின்றனர்.
# விக்கிப்பீடியா:ஆலமரத்தடி/தொகுப்பு82

## காமிக்ஸ் கதாபாத்தரங்களை எழுதுவதில் சிறுஐயம்

பேட்மேன், ஸ்பைடர்(ஒரு உதாரணத்திற்கு) என்ற பெயர்களின் அப்படியே கட்டுரையை தொடங்கலாமா? இல்லை தமிழாக பெயர்த்து வவ்வால் மனிதன், சிலந்தி மனிதன் போன்று தலைப்பிட வேண்டுமா?
காமிஸ் என்பதற்கு தமிழாக்கம் சித்திரக்கதை என்பதை விக்கியில் அறிந்தேன். சிலந்திமனிதன் (சித்திரக்கதை) என்று கட்டுரை தொடங்க வேண்டுமா?
ஐயத்தினை தீர்த்தீர்களானால் சிறுகட்டுரைகளை தொடங்கி எழுத உதவியாக இருக்கும். நன்றி. - சகோதரன் ஜெகதீஸ்வரன் (பேச்சு) 09:06, 28 செப்டெம்பர் 2012 (UTC)
:அதே பெயரில் இருப்பதே சிறந்தது. பார்க்க: பேட்மேன், சகோதரன் ஜெகதீஸ்வரன் (பேச்சு) 09:52, 28 செப்டெம்பர் 2012 (UTC)
:::ஃபாண்டம் தமிழில் வெளிவந்தபோது மாயாவி என்ற பெயரில் அச்சில் வந்தது. அதேபோல ஏதேனும் அச்சிடப்பட்ட மொழிமாற்றப் பதிப்பு சிலந்தி மனிதன் என வந்திருந்தால் அதே பெயரில் எழுதலாம். மேலும் சித்திரகதைக்கு வரைகதை விரும்பப்படுகிறது.--மணியன் (பேச்சு) 09:58, 28 செப்டெம்பர் 2012 (UTC)
::::சிலந்தி மனிதன் என்று புத்தகம் வந்திருப்பதை பார்த்திருக்கிறேன். ஆனால் சூப்பர் மேன், சூப்பர் டாக் போன்றவற்றிக்கு தமிழ்ப்பதிப்பினை பார்த்தில்லை. விடையளித்தமைக்கும் அலோசனைகளுக்கும் நன்றி. சில கட்டுரைகளை எழுதியபின் ஏதாவது சந்தேகம் என்றால் மீண்டும் வருகிறேன். -சகோதரன் ஜெகதீஸ்வரன் (பேச்சு) 10:39, 28 செப்டெம்பர் 2012 (UTC)  
:::: மணியன், சித்திரக்கதை என்பதை விடுத்து நாம் ஏன் வரைகதை என எடுத்து ஆண்டோம்/ஆண்டேன் எனத் தெரியவில்லை. வரைகலை, வரைகதை என்றுபடியாலோ!! சித்திரக்கதை கூடிய புழக்கத்தில் உள்ள ஒரு நல்ல சொல்லாகத் தெரிகிறது. --Natkeeran (பேச்சு) 14:16, 28 செப்டெம்பர் 2012 (UTC)
::::நீண்டகாலமாக செய்திதாள்களில் கூட படக்கதை என்ற சொல்லே பயன்படுத்தப்பட்டு வந்துள்ளது. படத்தினை சித்திரமாக மாற்றி சித்திரக்கதை என்று அழைப்பதையும், வரைகதை என்று மாற்றி அமைப்பதும் சற்று புதியதாகவே உள்ளது. எனினும் புழக்கம் அதிகமாகும் போது இந்த உணர்வு மறைந்துவிடும் என்று எண்ணுகிறேன். சகோதரன் ஜெகதீஸ்வரன் (பேச்சு) 15:05, 28 செப்டெம்பர் 2012 (UTC)  
::: கூகிளின் படி நீங்கள் படக்கதை கூடுதலாகப் பயன்படுவது போன்றே தெரிகிறது. --Natkeeran (பேச்சு) 16:28, 28 செப்டெம்பர் 2012 (UTC)
::::முன்பு ராணி காமிக்சில் 'முழு நீள **படக்கதை** என்று கூறப்பட்டிருக்கும்', அது நன்கு அறியப்பட்ட சொல்--சங்கீர்த்தன் (பேச்சு) 16:52, 28 செப்டெம்பர் 2012 (UTC)
:சித்திரத்தில் வடமொழிக் கலப்பு உள்ளதாகத் தெரிகிறது. படக்கதை என்பதும் வரைகதை என்பதும் வெவ்வேறு அர்த்தமுள்ளவை. படக்கதை என்பது பொதுவாக ஒரு படத்தைப் பற்றிய கதையாகவும் எடுத்துக் கொள்ளலாம். காமிக்சுகள் என்பது வரைந்த படங்களே. வரைகதையே சிறந்ததாகக் கருதுகிறேன். --Kanags <sup>\உரையாடுக</sup> 22:43, 28 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு82

## காமிக்ஸ் கதாபாத்தரங்களை எழுதுவதில் சிறுஐயம்

### வார்ப்புரு:Superherobox உருவாக்கம்

ஆங்கிலத்தில் இருக்கும் இந்த வார்ப்புருவினை தமிழ்விக்கியில் பயன்படுத்த இயலவில்லை. வரைகதை குறித்தான தமிழ் வார்ப்புருக்களை உருவாக்கி தருமாறு தாழ்மையுடன் கேட்டுக் கொள்கிறேன். பேட்வுமன், ஸ்பைடர்மேன், வொன்டர் வுமன், எக்ஸ் மேன் போன்ற கட்டுரைகளை உருவாக்கவும் எண்ணியுள்ளேன். அலோசனைகளையும் வழிகாட்டல்களையும் தரவேண்டுகிறேன். நன்றி. சகோதரன் ஜெகதீஸ்வரன் (பேச்சு) 15:25, 28 செப்டெம்பர் 2012 (UTC)
: இவ்வாறான தேவைகளுக்கு ஒத்தாசைப் பக்கத்தை நாடவும். நன்றி! --Anton (பேச்சு) 15:27, 28 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு82

## மேற்கோளா? சான்றா?

கட்டுரையில் கூறப்படும் செய்தியை உறுதிப்படுத்துவதற்காகக் சுட்டப்படும் சான்றை மேற்கோள் என குறிக்கப்படுகிறது. மேற்கோள் என்னும் தமிழ்ச் சொல் Quotation என்னும் ஆங்கிலச் சொல்லுக்கு இணையானது. அதாவது ஒரு கூற்றை எவ்வித மாற்றமும் இன்றி கட்டுரைக்குள் கையாள்வதே மேற்கோள் ஆகும். மாறாக, கட்டுரையில் கூறப்படும் கருத்தானது கற்பனையாகக் கூறப்படவில்லை; சான்றோடுதான் கூறப்படுகிறது என்பதனை சுட்டும் குறிப்பே சான்றாகும். எடுத்துக்காட்டாக, 'பரலி சு. நெல்லையப்பர் 1889ஆம் ஆண்டு செப்டம்பர் திங்கள் 18ஆம் நாள் பிறந்தார்' என்கிறார் வெ. சாமிநாத சர்மா என கட்டுரையில் எழுதினால் அது மேற்கோள். மாறாக 'பரலி சு. நெல்லையப்பர் 1889ஆம் ஆண்டு செப்டம்பர் திங்கள் 18ஆம் நாள் பிறந்தார்' எனக் கட்டுரையாளர் தன்கூற்றாக எழுதிவிட்டு அச்செய்தியை உறுதிப்படுத்த வெ. சாமிநாத சர்மா தன்னுடைய நான் நால்வர் நூலில் 84ஆம் பக்கத்தில் கூறியிருக்கிறார் என அடிக்குறிப்பில் தகவல் கொடுத்தால், அது சான்று. எனவே, தற்பொழுது தமிழ்விக்கிப்பீடியா கட்டுரைகளில் சான்றை மேற்கோள் எனத் தவறாகக் குறித்துக்கொண்டிருக்கிறோம். இதனைத் திருத்த வேண்டும் என நான் நினைக்கிறேன். மற்றவர்களின் கருத்து என்ன?--அரிஅரவேலன் (பேச்சு) 15:44, 28 செப்டெம்பர் 2012 (UTC)  
::உங்களது மேற்படி கூற்றுச் சரியானதே. நன்றி, அரிஅரவேலன்.--பாஹிம் (பேச்சு) 16:48, 28 செப்டெம்பர் 2012 (UTC)
:::சரியான வரையறை என்னவென்று தெரியவில்லை, மேற்கோள் என்பது இரு பொருள்களில் வழங்கும் என நினைக்கின்றேன்.மேலே குறிபிட்ட Quotation என்பதாக மற்றொருவர் கூற்றை இடுவது ஒன்று, மற்றொரு பொருள் சான்றாக மற்றொரு இடத்தில் குறிப்பிட்டிருப்பதைக் குறித்தல். அதற்கான தொடுப்புகள் தருதல். இதனைச் சான்றுகோள் என்று குறிப்பிடுகின்றோம். அடிக்குறிப்புகள், உசாத்துணை, மேற்கோள்நூல்கள் (ஒரு கருத்தைக் குறிப்பிடும் இடம், அதனை மேற்கொண்டு பார்க்கத்தக்க நூல்/ஆவணம்), துணைநூல்கள், சான்றுகோள், ஆதாரம், நூலோதி (இச்சொல்லைத் தஞ்சைப் பல்கலைக்கழகத்தின் அறிவியல் கலைக்களஞ்சியம் பயன்படுத்துகின்றது), போன்று பற்பல சொற்கள் பயன்பாட்டில் உள்ளன. ஒரு சீரான வரையறை செய்து இங்கு ஆள்வது நல்லது. அரிஅரவேலன் சொல்வது போல சான்றுகோள் என்பதைப் பயன்படுத்தலாம். மேற்கோள் என்பதை ஒரு கூற்றின் மாற்றமில்லாத, நேரடியான, எடுத்துக்கூறலாகக் கொள்ளலாம். --செல்வா (பேச்சு) 20:52, 30 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு82

## பிழை வருகிறது வழுவாக இருக்கலாம்

:: நகர்த்தப்பட்டுள்ளது: விக்கிப்பீடியா:ஆலமரத்தடி_(தொழினுட்பம்)
# விக்கிப்பீடியா:ஆலமரத்தடி/தொகுப்பு82

## இளந்தமிழர் இலக்கியப் பட்டறை

தமிழ்நாடு அரசின் தமிழ் வளர்ச்சித் துறையின் சார்பில் 22-09-2012 முதல் 28-09-2012 வரை தமிழ்நாட்டின் 32 மாவட்டங்களில் தேர்வு செய்யப் பெற்ற 106 மாணவர்/மாணவியர்களுக்கு இளந்தமிழர் இலக்கியப் பட்டறை எனும் தலைப்பில் எழுத்து, பேச்சுப் பயிற்சிகள் அளிக்கப் பெற்றன. ஏழு நாட்கள் நடைபெற்ற இந்நிகழ்வில் 42 வகையான தலைப்புகளில் அத்துறை சார்ந்த வல்லுநர்களைக் கொண்டு பயிற்சிகள் அளிக்கப்பட்டன. இந்நிகழ்வில் 28-09-2012 அன்று நடைபெற்ற நிகழ்வுகளில் எனக்கு “இணையத் தமிழ் படைப்பாக்கம்” எனும் தலைப்பில் பயிற்சியளிக்கும் வாய்ப்பு அளிக்கப் பெற்றது. இந்நிகழ்வில் இணையத்தில் தமிழ் மடலாடற் குழுக்கள், தமிழ் வலைப்பூக்கள், தமிழ் இணைய இதழ்கள், தமிழ் விக்கிப்பீடியா மற்றும் தமிழ் விக்சனரி போன்றவற்றில் பங்களிப்பு செய்வது குறித்து பயிற்சி அளிக்கப்பட்டன. தமிழ் விக்கிப்பீடியாவில் பங்களிப்பது குறித்து ஆர்வத்துடன் மாணவ/மாணவியர்கள் கேட்டறிந்தனர். இப்பயிற்சியில் திருச்சி, கல்லூரிப் பேராசிரியர் முனைவர் துரை. மணிகண்டன் வழியாக இளந்தமிழர் இலக்கியப் பட்டறை கட்டுரை உருவாக்கப்பட்டு செயல்முறை விளக்கம் காண்பிக்கப்பட்டது.--தேனி. மு. சுப்பிரமணி.<sup>/உரையாடுக</sup>. 17:10, 29 செப்டெம்பர் 2012 (UTC)
:உங்கள் பணி மேலும் சிறக்க வாழ்த்துகள், -தமிழ்க்குரிசில் (பேச்சு) 17:18, 29 செப்டெம்பர் 2012 (UTC)
:வாழ்த்துகள் தேனியார்.--Kanags <sup>\உரையாடுக</sup> 22:12, 29 செப்டெம்பர் 2012 (UTC)
::சிறப்பாக நடந்ததாக, அங்கு உரையாற்றிய நாக இளங்கோவன் என்பவர் கூற அறிந்தேன். மிகவும் வரவேற்கத்தக்க முயற்சி! வாழ்த்துகள்!--செல்வா (பேச்சு) 20:57, 30 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு82

## தமிழ் விக்கிப்பீடியர்களுக்கான தனி அரட்டை அரங்கு

தமிழ் விக்கிப்பீடியர்களுக்கான தனி அரட்டை அரங்குக்கு, வாருங்கள் ! மிக குறைந்த வேக இணையத்திலும் செயற்படும். இந்த அரட்டை அரங்கில் இன்று முதல் காத்திருப்போம். புதுபயனர்களுக்கு உதவும் வழிமுறைகளில் இதுவும் ஒன்று. விக்கியில் தொகுக்கத் துவங்கும் நம் ஒவ்வொருவரும் இதில் உரையாடிக்கொண்டே செயல்பட இது ஒரு எளியவழிமுறை ஆகும்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 04:18, 30 செப்டெம்பர் 2012 (UTC)  
என்னால் இப்பகுதியில் தட்டச்சிட இயலவில்லை.-- பார்வதிஸ்ரீ (பேச்சு) 05:33, 30 செப்டெம்பர் 2012 (UTC)  
:*connect* என்பதனூடாகவா முயன்றீர்கள்?--Anton (பேச்சு) 05:50, 30 செப்டெம்பர் 2012 (UTC)  
த. உழவன் கொடுத்த connect என்ற பச்சை இணைப்பை அழுத்தி பெயரையும், captchaவையும் அளியுங்கள். அடுத்து வரும் அரட்டையில் Firefox https://addons.mozilla.org/en-US/firefox/addon/tamilvisai-tamilkey/ நீட்சி மூலம் தமிழில் எழுத முடிகிறது--இரவி (பேச்சு) 08:18, 30 செப்டெம்பர் 2012 (UTC)
::த. உழவன், தக்க நேரத்தில் இந்த ஓடை குறித்து நினைவூட்டினீர்கள். இன்று முழுவதும் இதில் கலந்துரையாடிப் பயன் பெற முடிந்தது. சில நிமிடங்கள் முன்பு தொடங்கவிருந்த கூகுள் கூடல் போதிய பயனர்கள் இல்லாததால் தள்ளிப் போடப்பட்டிருக்கிறது. மீண்டும் உலக நேரம் 15:30க்குப் பயனர்கள் யாரும் வருகிறார்களா என்று பார்த்துத் தொடங்கலாம். ஆர்வமுடைய பயனர்கள் மேலுள்ள ஐ. ஆர். சி. ஓடையிலோ ravidreams at gmail.com என்ற முகவரிக்கோ தெரிவிக்கலாம். நன்றி--இரவி (பேச்சு) 14:50, 30 செப்டெம்பர் 2012 (UTC)
::::இதனுடைய தேவை என்னவென்று புரியவில்லையே?--செல்வா (பேச்சு) 20:40, 30 செப்டெம்பர் 2012 (UTC)
:::::செல்வா, எதனுடைய பயனைக் கேட்கிறீர்கள் என்று புரியவில்லை. தமிழ் விக்கிப்பீடியா ஆண்டு நாளை வெறுமனே கடந்து செல்லாமல் இது போன்ற ஒரு மாரத்தான் நிகழ்வைச் செய்வது பரப்புரைக்கு உதவும். ஒவ்வொரு மாதமும் கூகுள் கூடல்கள் செய்வது தமிழ் விக்கிப்பீடியா பயனர்களிடையே கூடுதல் பிணைப்பை ஏற்படுத்த உதவும். மாரத்தான் அன்று நிகழ்ந்த IRC உரையாடல் அதனை ஒட்டிய அரட்டைக்கும் ஒத்தாசைக்கும் உதவியது.--இரவி (பேச்சு) 08:49, 4 அக்டோபர் 2012 (UTC)  
:ஆம் இரவி சொல்வது சரியனது. IRC உரையாடல் மூலம் விக்கியர்கள் தம் தனிப்பட்ட அறிமுகத்தையும் கூட தங்களுக்கிடையில் சிறப்பாக ஏற்படுத்தமுடிந்ததை அவதானிக்க முடிந்தது. பயனர்களிடையில் கூடுதல் பிணைப்பு ஏற்படுவது விக்கியை வளப்படுத்தும் என கருதுகின்றேன். பலருக்கு IRC தொடுப்பு புதிதாய் இருந்ததால் ஆரம்பத்தில் சிறு சிக்கல் இருந்தது பின் சுமுகமான உரையாடல் நிகழ்ந்தது. ஒருசிலர் மட்டுமே இணைந்தார்கள் என்பது குறைபாடே.மாதத்தில் ஒரு நாள் இத்தகைய சந்திப்புகள் பயனளிக்கும். மாதத்தின் இறுதி ஞாயிற்றுக் கிழமையாகக் கூட இதை வசதிப்படுத்தலாம்.--சஞ்சீவி சிவகுமார் (பேச்சு) 09:30, 4 அக்டோபர் 2012 (UTC)